HMS Sterlet (2S)

Το HMS Sterlet ήταν υποβρύχιο κλάσης S, συγκεκριμένα ένα από τα σκάφη της δεύτερης ομάδας, που ναυπηγήθηκε τη δεκαετία του 1930 για το Βασιλικό Ναυτικό. Ολοκληρώθηκε το 1938 και έλαβε μέρος σε επιχειρήσεις στον Β΄ Παγκόσμιο Πόλεμο. Μέχρι σήμερα είναι το μοναδικό πλοίο του Βασιλικού Ναυτικού με αυτό το όνομα.

 Περιγραφή 

Τα σκάφη της δεύτερης ομάδας υποβρυχίων κλάσης S ήταν λίγο μεγαλύτερων διαστάσεων σε σχέση με αυτά της πρώτης ομάδας και ενσωμάτωναν ορισμένες βελτιώσεις. Σχεδιάστηκαν για να επιχειρούν στη Βόρεια Θάλασσα και τη Βαλτική.Harrison, Chapter 16 Είχαν ολικό μήκος 63,6 m, πλάτος 7,3 m και μέσο βύθισμα 3,6 m. Το εκτόπισμά τους ήταν 780 t (768 LT) στην επιφάνεια και 980 t (960 LT) σε κατάδυση.Chesneau, p. 49 Μπορούσαν δε να επιχειρούν σε βάθος έως και 91 m.McCartney, p. 6 Το πλήρωμά τους αποτελούνταν από σαράντα αξιωματικούς, υπαξιωματικούς και ναύτες.

Στην επιφάνεια προωθούνταν από δύο κινητήρες ντίζελ που μπορούσαν να αποδώσουν έως και 775 bhp έκαστος ενώ σε κατάδυση αναλάμβαναν δύο ηλεκτροκινητήρες των 650 hp. Μπορούσαν να φτάσουν τους 13,75 kn στην επιφάνεια και τους 10 kn σε κατάδυση.Bagnasco, p. 110 Η εμβέλειά τους πλέοντας στην επιφάνεια έφθανε τα  με ταχύτητα 10 kn και τα  με ταχύτητα 2 kn εν καταδύσει.

Διέθεταν έξι τορπιλοσωλήνες των 533 mm στην πλώρη και μπορούσαν να μεταφέρουν έως και δώδεκα τορπίλες. Διέθεταν επίσης ένα πυροβόλο των 76 mm.

Επιχειρησιακή ιστορία
Το Sterlet παραγγέλθηκε στις 2 Μαρτίου 1936 και η ναυπήγησή του ξεκίνησε στις 14 Ιουλίου 1936 στο Βασιλικό Ναυπηγείο στο Τσάταμ () και καθελκύστηκε στις 22 Σεπτεμβρίου 1936. Ολοκληρώθηκε στις 6 Απριλίου 1938.Akermann, p. 334

Όταν ξέσπασε ο Β΄ Παγκόσμιος Πόλεμος το Sterlet ήταν ενταγμένο στη 2η Μοίρα Υποβρυχίων. Μεταξύ 23ης και 26ης Αυγούστου 1939 ο σχηματισμός αυτός μεταφέρθηκε στις πολεμικές του βάσεις στο Νταντί (Dundee) και το Μπλάιθ (Blyth).Rohwer, p. 1 Στις 8 Απριλίου 1940 το Sterlet απέπλευσε για περιπολία στο Σκάγκερακ, στα ανοικτά των νορβηγικών ακτών. Τέσσερις ημέρες αργότερα επιτέθηκε σε νηοπομπή αποτελούμενη από τέσσερα εμπορικά πλοία και ένα αντιτορπιλικό, χωρίς να καταφέρει να βυθίσει κάποιο πλοίο. Την επομένη ξεκίνησε νέα περιπολία και στις 14 Απριλίου τορπίλισε το γερμανικό εκπαιδευτικό πλοίο Brummer το οποίο τελικά βυθίστηκε την επομένη.German.navy.de: Brummer

Λίγες ημέρες αργότερα το Sterlet χάθηκε. Πιθανώς το βύθισαν τα γερμανικά ανθυποβρυχιακά UJ-125, UJ-126 και UJ-128 στις 18 Απριλίου. Άλλο ενδεχόμενο είναι να προσέκρουσε σε νάρκη ενώ επέστρεφε στη βάση του.Uboat.net: HMS Sterlet

Παραπομπές

Βιβλιογραφία








Κατηγορία:Υποβρύχια κλάσης S (1931)
Κατηγορία:Βρετανικά υποβρύχια του Β΄ Παγκοσμίου Πολέμου